CELEX: 
Language: el
Date: 2017-11-15 00:00:00
Title: ΟΔΗΓΙΑ (EE) .../… ΤΗΣ ΕΠΙΤΡΟΠΗΣ για την τροποποίηση του παραρτήματος II της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους

ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
            
            
               της 15.11.2017
            
            
               για την τροποποίηση του παραρτήματος II της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους
                  1
               , και ιδίως το άρθρο 4 παράγραφος 2 στοιχείο β),
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 4 παράγραφος 2 στοιχείο α) της οδηγίας 2000/53/ΕΚ, απαγορεύεται η χρήση μολύβδου, υδραργύρου, καδμίου και εξασθενούς χρωμίου σε υλικά και κατασκευαστικά στοιχεία των οχημάτων που διατίθενται στην αγορά μετά την 1η Ιουλίου 2003.
            
            
               (2)Στο παράρτημα II της οδηγίας 2000/53/ΕΚ απαριθμούνται τα υλικά και τα κατασκευαστικά στοιχεία οχημάτων τα οποία εξαιρούνται από την απαγόρευση που προβλέπεται στο άρθρο 4 παράγραφος 2 στοιχείο α) της εν λόγω οδηγίας. Το εν λόγω παράρτημα τροποποιείται σε τακτική βάση και σύμφωνα με την τεχνική και επιστημονική πρόοδο, και οι εξαιρέσεις 2γ), 3 και 5 σχετικά με τη χρήση μολύβδου επανεξετάζονται. 
            
            
               (3)Με βάση την αξιολόγηση της τεχνικής και επιστημονικής προόδου, η χρήση μολύβδου παραμένει αναπόφευκτη για τα υλικά και τα κατασκευαστικά στοιχεία που καλύπτονται από την εξαίρεση 2γ). Ωστόσο, σύμφωνα με τα υπάρχοντα στοιχεία, στο προσεχές μέλλον μπορεί να διατίθενται υποκατάστατα μολύβδου για τα συγκεκριμένα υλικά και κατασκευαστικά στοιχεία. Τα υποκατάστατα μολύβδου αναμένεται να είναι διαθέσιμα νωρίτερα για ορισμένα υλικά και κατασκευαστικά στοιχεία σε σχέση με άλλα και, κατά συνέπεια, κρίνεται σκόπιμο η εξαίρεση 2γ) να χωριστεί σε δύο υποκατηγορίες με διαφορετικές ημερομηνίες για την επανεξέτασή τους ανάλογα με την πρόοδο στην ανάπτυξη των εν λόγω υποκατάστατων.
            
            
               (4)Από την αξιολόγηση της τεχνικής και επιστημονικής προόδου προέκυψε επίσης ότι η χρήση μολύβδου παραμένει αναπόφευκτη για τα υλικά και τα κατασκευαστικά στοιχεία που καλύπτονται από την εξαίρεση 3. Υπάρχουν πιθανά υποκατάστατα, αλλά χρειάζεται να αναπτυχθούν περαιτέρω. Θα πρέπει, συνεπώς, να καθοριστεί νέα ημερομηνία επανεξέτασης της εν λόγω εξαίρεσης που να λαμβάνει υπόψη την πρόοδο στην ανάπτυξη των υποκατάστατων.    
            
            
               (5)Τέλος, η αξιολόγηση της τεχνικής και επιστημονικής προόδου απέδειξε ότι για ορισμένα υλικά και κατασκευαστικά στοιχεία που καλύπτονται από την εξαίρεση 5 υπάρχουν ήδη εναλλακτικές λύσεις αντί της χρήσης μολύβδου, αλλά δεν είναι δυνατόν να χρησιμοποιούνται σε όλα τα οχήματα που καλύπτονται από την εξαίρεση. Για τα άλλα υλικά και κατασκευαστικά στοιχεία που καλύπτονται από την εξαίρεση 5 η χρήση του μολύβδου είναι ακόμη αναπόφευκτη. Κατά συνέπεια, η εξαίρεση αυτή θα πρέπει να χωριστεί σε δύο υποκατηγορίες. Για τα υλικά και τα κατασκευαστικά στοιχεία για τα οποία υπάρχουν εναλλακτικές λύσεις θα πρέπει να οριστεί ημερομηνία λήξης της εξαίρεσης που να εξασφαλίζει τον απαραίτητο χρόνο, ώστε να αποφευχθεί η χρήση μολύβδου σε όλα τα σχετικά οχήματα. Όσον αφορά την εξαίρεση σχετικά με τα υλικά και τα κατασκευαστικά στοιχεία για τα οποία η χρήση μολύβδου είναι ακόμη αναπόφευκτη θα πρέπει να οριστεί μια νέα ημερομηνία επανεξέτασης που να συνεκτιμά την πρόοδο στην ανάπτυξη των υποκατάστατων. 
            
            
               (6)Τα μέτρα που προβλέπει η παρούσα οδηγία είναι σύμφωνα με τη γνώμη της επιτροπής που συστάθηκε δυνάμει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου
                  2
               ,
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1
            
            
               Το παράρτημα II της οδηγίας 2000/53/ΕΚ αντικαθίσταται από το κείμενο του παραρτήματος της παρούσας οδηγίας.
            
            
               Άρθρο 2
            
            
               (1)Τα κράτη μέλη εγκρίνουν και δημοσιεύουν το αργότερο στις [ημερομηνία - έξι μήνες μετά την έναρξη ισχύος της παρούσας οδηγίας] τις απαιτούμενες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων. 
            
         
         
            
               Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
            
            
               (2)Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
            
            
               Άρθρο 3
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες,
            
            
                  Για την Επιτροπή
            
            
                  Ο Πρόεδρος
            
            
         
         
            
                  
                     (1)
                  
                        ΕΕ L 269 της 21.10.2000, σ. 34.
               
               
                  
                     (2)
                  
                        ΕΕ L 312 της 22.11.2008, σ. 3.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               «Παράρτημα II
            
            
               Υλικά και κατασκευαστικά στοιχεία που εξαιρούνται από τις διατάξεις του άρθρου 4 παράγραφος 2 στοιχείο α)
            
            
               Είναι ανεκτή μέγιστη τιμή συγκέντρωσης, κατά βάρος και σε ομοιογενές υλικό, έως 0,1 % όσον αφορά τον μόλυβδο, το εξασθενές χρώμιο και τον υδράργυρο και έως 0,01 % όσον αφορά το κάδμιο.
            
            
               Τα ανταλλακτικά που διατέθηκαν στην αγορά μετά την 1η Ιουλίου 2003 και χρησιμοποιούνται για οχήματα που διατέθηκαν στην αγορά πριν από την 1η Ιουλίου 2003, με εξαίρεση τα βαρίδια ζυγοστάθμισης τροχών, τις ψήκτρες άνθρακα για ηλεκτρικούς κινητήρες και τις επενδύσεις φρένων, εξαιρούνται από τις διατάξεις του άρθρου 4 παράγραφος 2 στοιχείο α) της οδηγίας 2000/53/EΚ.
               
            
                     
                        Υλικά και κατασκευαστικά στοιχεία
                     
                  
                  
                     
                        Πεδίο εφαρμογής και ημερομηνία λήξης της ισχύος της εξαίρεσης
                     
                  
                  
                     
                        Επισημαίνονται ή καθίστανται αναγνωρίσιμα σύμφωνα με το άρθρο 4 παράγραφος 2 στοιχείο β) σημείο iv)
                     
                  
               
                     
                        Μόλυβδος ως συστατικό κραμάτων
                     
                  
               
                     
                        1α) Χάλυβας για μηχανουργική κατεργασία και παρτίδες κατασκευαστικών στοιχείων χάλυβα επιψευδαργυρωμένου με συνεχή εμβάπτιση εν θερμώ και κατά βάρος περιεκτικότητα σε μόλυβδο έως 0,35 %
                     
                  
                  
                     
                  
                  
                     
                  
               
                     
                        1β) Φύλλα χάλυβα συνεχούς επιψευδαργύρωσης με κατά βάρος περιεκτικότητα σε μόλυβδο έως 0,35 % 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και ανταλλακτικά για τα εν λόγω οχήματα
                     
                  
                  
                     
                  
               
                     
                        2α) Αλουμίνιο για μηχανουργική κατεργασία με κατά βάρος περιεκτικότητα σε μόλυβδο έως 2 %
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2005
                     
                  
                  
                     
                  
               
                     
                        2β) Αλουμίνιο με κατά βάρος περιεκτικότητα σε μόλυβδο έως 1,5 %
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2008
                     
                  
                  
                     
                  
               
                     
                        2γ) i) Κράματα αλουμινίου για μηχανουργική κατεργασία με κατά βάρος περιεκτικότητα σε μόλυβδο έως 0,4 % 
                     
                  
                  
                     
                        (1)
                     
                     
                  
                  
                     
                  
               
                     
                        2γ) ii) Κράματα αλουμινίου που δεν περιλαμβάνονται στην εγγραφή 2γ) i) με κατά βάρος περιεκτικότητα σε μόλυβδο έως 0,4 % (1α) 
                     
                  
                  
                     
                        2)
                     
                  
                  
                     
                  
               
                     
                        3. Κράματα χαλκού με κατά βάρος περιεκτικότητα σε μόλυβδο έως 4 %
                     
                  
                  
                     
                        1)
                     
                  
                  
                     
                  
               
                     
                        4α) Κελύφη και δακτύλιοι εδράνων
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2008
                     
                  
                  
                     
                  
               
                     
                        4β) Κελύφη και δακτύλιοι εδράνων σε κινητήρες, συστήματα μετάδοσης της κίνησης και συμπιεστές συστημάτων κλιματισμού
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2011 
                     
                  
                  
                     
                  
               
                     
                        Μόλυβδος και ενώσεις μολύβδου που περιέχονται σε κατασκευαστικά στοιχεία
                     
                  
               
                     
                        5α) Μόλυβδος σε μπαταρίες συστημάτων υψηλής τάσης (2α) που χρησιμοποιούνται αποκλειστικά για την κίνηση οχημάτων Μ1 και Ν1 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2019 και ανταλλακτικά για τα εν λόγω οχήματα 
                     
                  
                  
                     
                        X 
                     
                  
               
                     
                        5β) Μόλυβδος σε μπαταρίες για εφαρμογές μπαταριών που δεν περιλαμβάνονται στην εγγραφή 5α)
                     
                  
                  
                     
                        (1)
                     
                  
                  
                     
                        X
                     
                  
               
                     
                        6. Αποσβεστήρες κραδασμών
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και ανταλλακτικά για τα εν λόγω οχήματα
                     
                  
                  
                     
                        X 
                     
                  
               
                     
                        7α) Μέσα βουλκανισμού και σταθεροποιητές για ελαστομερή σε σωληνάκια φρένων, σωληνάκια καυσίμου, σωληνάκια εξαερισμού, μέρη από ελαστομερή/μεταλλικά υλικά για εφαρμογές σε πλαίσια και στις εδράσεις κινητήρων 
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2005
                     
                  
                  
                     
                  
               
                     
                        7β) Μέσα βουλκανισμού και σταθεροποιητές για ελαστομερή σε σωληνάκια φρένων, σωληνάκια καυσίμου, σωληνάκια εξαερισμού, μέρη από ελαστομερή/μεταλλικά υλικά για εφαρμογές σε πλαίσια και στις εδράσεις κινητήρων με κατά βάρος περιεκτικότητα σε μόλυβδο έως 0,5 %
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2006
                     
                  
                  
                     
                  
               
                     
                        7γ) Συνδετικά μέσα για ελαστομερή για εφαρμογές σε συστήματα μετάδοσης της κίνησης με κατά βάρος περιεκτικότητα σε μόλυβδο έως 0,5 %
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2009
                     
                  
                  
                     
                  
               
                     
                        8α) Μόλυβδος σε συγκολλητικά κράματα για την ένωση ηλεκτρικών και ηλεκτρονικών κατασκευαστικών στοιχείων με κάρτες ηλεκτρονικών κυκλωμάτων και μόλυβδος σε τελειώματα για απολήξεις κατασκευαστικών στοιχείων, πλην των ηλεκτρολυτικών πυκνωτών αργιλίου, για ακροδέκτες κατασκευαστικών στοιχείων και για κάρτες ηλεκτρονικών κυκλωμάτων 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και ανταλλακτικά για τα εν λόγω οχήματα
                     
                  
                  
                     
                        X(4)
                     
                  
               
                     
                        8β) Μόλυβδος σε συγκολλητικά κράματα για ηλεκτρικές εφαρμογές, πλην της συγκόλλησης σε κάρτες ηλεκτρονικών κυκλωμάτων ή σε γυαλί
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2011 και ανταλλακτικά για τα εν λόγω οχήματα 
                     
                  
                  
                     
                        X(4)
                     
                  
               
                     
                        8γ) Μόλυβδος σε τελειώματα για ακροδέκτες ηλεκτρολυτικών πυκνωτών αργιλίου 
                     
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2013 και ανταλλακτικά για τα εν λόγω οχήματα
                     
                  
                  
                     
                        X(4)
                     
                  
               
                     
                        8δ) Μόλυβδος που χρησιμοποιείται για συγκόλληση σε γυαλί σε αισθητήρες ροής μάζας αέρα 
                     
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2015 και ανταλλακτικά για τα εν λόγω οχήματα
                     
                  
                  
                     
                        X(4)
                     
                  
               
                     
                        8ε) Μόλυβδος για κολλήσεις τύπου υψηλού σημείου τήξεως (δηλαδή κράματα μολύβδου με κατά βάρος περιεκτικότητα σε μόλυβδο τουλάχιστον 85 %)
                     
                  
                  
                     
                        (3)
                     
                  
                  
                     
                        X(4)
                     
                  
               
                     
                        8στ) α) Μόλυβδος σε συστήματα συζευκτήρων με ακίδες ενσφήνωσης (press-fit) 
                     
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2017 και ανταλλακτικά για τα εν λόγω οχήματα
                     
                  
                  
                     
                        X(4)
                     
                  
               
                     
                        8στ) β) Μόλυβδος σε συστήματα συζευκτήρων με ακίδες ενσφήνωσης (press-fit), πλην των περιοχών σύζευξης των ακροδεκτών καλωδίων του οχήματος 
                     
                  
                  
                     
                        (3)
                     
                     
                  
                  
                     
                        X(4)
                     
                  
               
                     
                        8ζ) Μόλυβδος σε συγκολλητικά κράματα με σκοπό την ολοκλήρωση εκμεταλλεύσιμης ηλεκτρικής σύνδεσης μεταξύ μήτρας και φορέα ημιαγωγού σε μονολιθικά (flip chip) ολοκληρωμένα κυκλώματα
                     
                  
                  
                     
                        (3)
                     
                  
                  
                     
                        X(4)
                     
                  
               
                     
                        8η) Μόλυβδος σε συγκολλητικά κράματα για την ένωση των ψυκτρών με απορροφητή θερμότητας σε συγκροτήματα ημιαγωγών ισχύος με διαστάσεις πλινθίου (τσιπ) τουλάχιστον 1 cm², εκφραζόμενες ως εμβαδόν προβολής και ονομαστική πυκνότητα ρεύματος 1 A/mm2 επιφάνειας του πλινθίου πυριτίου
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και μετά την εν λόγω ημερομηνία ως ανταλλακτικά για τα εν λόγω οχήματα 
                     
                  
                  
                     
                        X(4)
                     
                  
               
                     
                        8θ) Μόλυβδος σε συγκολλητικά κράματα για ηλεκτρικές εφαρμογές εφυάλωσης σε γυαλί, πλην της συγκόλλησης κατά την πολυστρωματική εφυάλωση
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και μετά την εν λόγω ημερομηνία ως ανταλλακτικά για τα εν λόγω οχήματα
                     
                  
                  
                     
                        X(4)
                     
                  
               
                     
                        8ι) Μόλυβδος σε συγκολλητικά κράματα για συγκόλληση πολυστρωματικής εφυάλωσης
                     
                  
                  
                     
                        Τύποι οχημάτων οι οποίοι έχουν εγκριθεί πριν από την 1η Ιανουαρίου 2020 και μετά την εν λόγω ημερομηνία ως ανταλλακτικά για αυτά τα οχήματα
                     
                  
                  
                     
                        X(4)
                     
                  
               
                     
                        9. Έδρανα βαλβίδων
                     
                  
                  
                     
                        Ως ανταλλακτικά για τύπους κινητήρων που αναπτύχθηκαν πριν από την 1η Ιουλίου 2003
                     
                  
                  
                     
                  
               
                     
                        10α) Ηλεκτρικά και ηλεκτρονικά κατασκευαστικά στοιχεία που περιέχουν μόλυβδο σε γυαλί ή κεραμική ύλη, σε υάλινη ή κεραμική μήτρα, σε υαλο-κεραμικό υλικό, ή σε υαλο-κεραμική μήτρα.
                     
                     
                        Η εξαίρεση αυτή δεν καλύπτει τη χρήση μολύβδου σε:
                     
                     
                        -γυαλί λαμπτήρων και εφυάλωμα σπινθηριστών (μπουζί),
                     
                     
                        -διηλεκτρικά κεραμικά υλικά κατασκευαστικών στοιχείων υπό 10β), 10γ) και 10δ)
                     
                  
                  
                     
                  
                  
                     
                        X(5) (για κατασκευαστικά στοιχεία κινητήρων πλην των πιεζοηλεκτρικών)
                     
                     
                  
               
                     
                        10β) Μόλυβδος σε οξείδιο μολύβδου-ζιρκονίου-τιτανίου (PZT) που είναι το βασικό υλικό διηλεκτρικού κεραμικού υλικού πυκνωτών οι οποίοι ενσωματώνονται σε ολοκληρωμένα κυκλώματα ή διακριτικούς ημιαγωγούς
                     
                  
                  
                     
                  
                  
                     
                  
               
                     
                        10γ) Μόλυβδος σε διηλεκτρικό κεραμικό πυκνωτών για ονομαστική τάση χαμηλότερη των 125 V εναλλασσομένου ρεύματος ή 250 V συνεχούς ρεύματος 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2016 και ανταλλακτικά για τα εν λόγω οχήματα
                     
                  
                  
                     
                  
               
                     
                        10δ) Μόλυβδος σε διηλεκτρικό κεραμικό πυκνωτών που αντισταθμίζει τις λόγω θερμοκρασίας αποκλίσεις των αισθητήρων σε συστήματα ηχοβολισμού με υπερήχους
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2017 και μετά την εν λόγω ημερομηνία ως ανταλλακτικά για αυτά τα οχήματα
                     
                  
                  
                     
                  
               
                     
                        11. Πυροτεχνικοί ενεργοποιητές
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιουλίου 2006 και ανταλλακτικά για τα εν λόγω οχήματα 
                     
                  
                  
                     
                  
               
                     
                        12. Μόλυβδος σε θερμοηλεκτρικά υλικά για ηλεκτρικές εφαρμογές σε αυτοκίνητα με σκοπό τη μείωση των εκπομπών CO2 μέσω ανάκτησης θερμότητας καυσαερίων 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιανουαρίου 2019 και ανταλλακτικά για τα εν λόγω οχήματα
                     
                  
                  
                     
                        X
                     
                  
               
                     
                        Εξασθενές χρώμιο 
                     
                  
               
                     
                        13α) Αντιδιαβρωτικές επιστρώσεις 
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2007
                     
                  
                  
                     
                  
               
                     
                        13β) Αντιδιαβρωτικές επιστρώσεις σε συστήματα κοχλία-περικοχλίου για εφαρμογές σε πλαίσια
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από την 1η Ιουλίου 2008
                     
                  
                  
                     
                  
               
                     
                        14. Ως αντιδιαβρωτικό του ψυκτικού συστήματος από ανθρακούχο χάλυβα στα ψυγεία απορρόφησης των αυτοκινούμενων τροχόσπιτων, με αναλογία έως 0,75% κατά βάρος του ψυκτικού διαλύματος, εκτός εάν είναι εφικτή η χρήση άλλων τεχνολογιών ψύξης (δηλαδή διαθέσιμων στην αγορά για χρήση σε αυτοκινούμενα τροχόσπιτα) και δεν επιφέρει αρνητικές συνέπειες στο περιβάλλον, την υγεία και/ή την ασφάλεια των καταναλωτών
                     
                  
                  
                     
                  
                  
                     
                        X
                     
                  
               
                     
                        Υδράργυρος
                     
                  
               
                     
                        15α) Λαμπτήρες εκκένωσης για προβολείς 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιουλίου 2012 και ανταλλακτικά για τα εν λόγω οχήματα
                     
                  
                  
                     
                        X
                     
                  
               
                     
                        15β) Σωλήνες φθορισμού που χρησιμοποιούνται σε οθόνες πίνακα οργάνων 
                     
                  
                  
                     
                        Τύποι οχημάτων οι οποίοι εγκρίθηκαν πριν από την 1η Ιουλίου 2012 και ανταλλακτικά για τα εν λόγω οχήματα
                     
                  
                  
                     
                        X
                     
                  
               
                     
                        Κάδμιο
                     
                  
               
                     
                        16. Συσσωρευτές για ηλεκτρικά οχήματα
                     
                  
                  
                     
                        Ως ανταλλακτικά για οχήματα που διατέθηκαν στην αγορά πριν από τις 31 Δεκεμβρίου 2008 
                     
                  
                  
                     
                  
               
               (1) Η εξαίρεση αυτή επανεξετάζεται το 2021.
            
            
               (1α) Ισχύει για κράματα αλουμινίου στα οποία δεν εισάγεται σκόπιμα μόλυβδος, αλλά η παρουσία του οφείλεται στη χρήση ανακυκλωμένου αλουμινίου.
            
            
               (2) Η εξαίρεση αυτή επανεξετάζεται το 2024.
            
            
               (2α) Συστήματα με τάση >75VDC, όπως ορίζεται στην οδηγία 2006/95/EΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως (ΕΕ L 374 της 27.12.2006, σ. 10).
            
            
               (3) Η εξαίρεση αυτή επανεξετάζεται το 2019.
            
            
               (4) Αποσυναρμολόγηση εάν, σε συνδυασμό με την εγγραφή 10(α), σημειώνεται υπέρβαση της μέσης τιμής κατωφλίου 60 γραμμαρίων ανά όχημα. Για την εφαρμογή της παρούσας ρήτρας δεν λαμβάνονται υπόψη τα ηλεκτρονικά συστήματα που δεν έχουν τοποθετηθεί από τον κατασκευαστή στη γραμμή παραγωγής. 
            
            
               (5) Αποσυναρμολόγηση εάν, σε συνδυασμό με τις εγγραφές 8(α) έως 8(ι), σημειώνεται υπέρβαση της μέσης τιμής κατωφλίου 60 γραμμαρίων ανά όχημα. Για την εφαρμογή της παρούσας ρήτρας δεν λαμβάνονται υπόψη τα ηλεκτρονικά συστήματα που δεν έχουν τοποθετηθεί από τον κατασκευαστή στη γραμμή παραγωγής.
            
            
               ------------------------------------------------------------------------------------------------------------»